NaiveNeuron/SloPal huggingface dataset:
Kotleba, Marian, poslanec NRSR (2021-07-23):
... aké veľké svinstvo to musí byť, keď vláda, ktorá a nielen táto, ale všetky v podstate od ´93. roku len okrádajú Slovensko, okrádajú občanov, zbedačujú národ, tak zrazu je ochotná ľuďom za to, že si to do seba pichnú, platiť peniaze a nechávať ich vyhrávať v nejakej súťaži. Veď toto sú jasné ukazovatele toho, že to nie je asi celkom normálna vakcína, že to asi nie je celkom medicínsky zákrok, že sa tu hrá úplne o niečo iné a že tá hra bude mať svoje výsledky nie dnes ani zajtra, ale o niekoľko rokov. Však povedal to aj, povedal to aj v týchto kruhoch uznávaný profesor Krčméry, ktorý jasne povedal, dlhodobé účinky vakcín na ženách, na tehotných ženách a deťoch budeme poznať tak do piatich rokov. No tak potom, nech sa páči, potom tu rozprávajte, kolegyne, kolegovia z koalície o tom, aká bezpečná je vakcína, ako výhody prevyšujú nad rizikami. Aby to... (Prerušenie vystúpenia časomerom.)
Martvoň, Anton, poslanec NR SR (2014-02-12):
Ďakujem pekne. Pán poslanec Kuffa, myslím si, že bolo to korektné vystúpenie. Ja by som ťa chcel dokonca veľmi pekne aj podporiť v týchto tvojich ďalších vystúpeniach. Myslím si, že aj pán Hlina to uvíta, že proste tá diskusia sa bude prúdiť a rozprudzovať pri jeho návrhoch zákonov. Čiže ja osobne, pán poslanec Kuffa, ťa podporujem a ak môžeš, vystúp ku každému návrhu zákona, ktorý v podstate bude predkladať pán Hlina. Dokonca aj ja zvážim, že či ťa ešte nepodporím tiež potom nejakým ďalším, iným vystúpením. Tak v každom prípade len tak ďalej.
Danko, Andrej, predseda NR SR (2017-12-21):
Ďakujem, pán poslanec. Otváram rozpravu. Do rozpravy som dostal písomné prihlášky: poslanecký klub SaS, OĽANO, SME RODINA, pani Cigániková, Krajčí, Kollár, následne pánov poslancov Dostál, Krajniak, Mihál, Heger. Prosím, pani poslankyňa Cigániková. Pripraví sa pán poslanec Krajčí. Nech sa páči.
Bugár, Béla, podpredseda NR SR (2011-09-13):
Podľa § 28 zákona o rokovacom poriadku o slovo sa hlási pán minister Dzurinda, nech sa páči.
Fronc, Martin, poslanec NR SR (2010-12-10):
Schváliť.
Danko, Andrej, podpredseda NR SR (2024-06-20):
Poslankyňa Jaurová.
Sulík, Richard, predseda NR SR (2011-09-06):
Ďakujem. Otváram rozpravu. Písomne sa neprihlásil žiaden rečník. A, máme prihláseného, mám dvoch rečníkov. Uzatváram možnosť a ako prvá potom. Troch rečníkov, prvý pán poslanec Madej, potom pán poslanec Mamojka a potom pán poslanec Číž a po ňom pani poslankyňa Dubovcová. Nech sa páči, máte slovo.
Dostál, Ondrej, poslanec NR SR (2023-03-30):
Ďakujem, pán minister, za sprostredkovanie odpovede pána premiéra. Nechcem byť ako tá pani učiteľka, čo vyhreší prítomných žiakov, že ako to, že je ich tu tak málo a kde sú tí ostatní, ale naozaj si neodpustím poznámku, že aby vládu na hodine otázok zastupovali dvaja členovia, nie celkom zodpovedá tomu, ako by sa vláda mala správať k Národnej rade, ktorej sa zodpovedá. Ale teda k samotnej odpovedi. Ďakujem za, za tú informáciu, vidím to veľmi podobne. Ja oceňujem postoj vlády voči Ukrajine, podporu Ukrajine aj podporu odídencom a ľuďom, ktorí utiekli pred vojnou, je to veľmi záslužná vec. A pýtal som sa preto, lebo myslím si, že je dôležité viac informovať aj o tom, nielen o tom, ako my pomáhame Ukrajincom a Ukrajinkám na Slovensku, ale ako Ukrajinci a Ukrajinky, ktorí sú na Slovensku, sú prínosom aj, aj pre Slovensko, a teda budem rád, ak aj pán premiér, ale možno aj vy z pozície ministra zahraničných vecí vyviniete v tomto nejaké úsilie, aby tie informácie boli sústredenejšie komunikované najmä vzhľadom na tie dezinformácie, ktoré sa šíria, a to zavádzanie zo strany politikov, extrémistov a konšpiračnej scény. Ďakujem pekne.
Kalivoda, Peter, poslanec NR SR (2023-11-23):
132. Ďakujem pekne, pán predsedajúci. Nuž pre mňa slová pána kolegu Gašpara mali váhu a priznávam sa, že sa mi z nich stavali vlasy dupkom na hlave a predpokladám, že každému normálnemu človeku a každý normálny človek by to takto isto mal vnímať a myslím si, že tie kroky, ktoré pán minister Šutaj Eštok vykonal, boli absolútne potrebné a práve toto, čo sme sa tu dozvedeli a čo sa, predpokladám, ešte dozvieme, to len dokladajú, a hľadiac tak na kolegov z Progresívneho Slovenska sa zamýšľam, stále si myslíte, že ten návrh, ktorý ste podali na odvolanie pána ministra Šutaja Eštoka, má zmysel? Ďakujem.
Bugár, Béla, podpredseda NR SR (2017-10-18):
Prezentujme sa a hlasujme o bodoch 2 až 4 pána poslanca Fecka. (Hlasovanie.) Prítomných 141 poslancov, za 61, proti 29, zdržalo sa 51. Konštatujem, že návrh nebol schválený.
Pročko, Jozef, poslanec NR SR (2021-01-12):
Ďakujem veľmi pekne. No, pán Suja, celý svoj plat dávam, rozdávam ľuďom, naozaj celý svoj plat. Mám dvadsať zamestnancov a požiadal som, aby sme mohli aspoň prežiť, pretože tých ľudí som ja nevyhodil. A keď teda máte fitko, verím, že ste platili a všetky odvody ste robili podľa správnosti, a keď ste to teda tak robili, tak máte na to právo aj vy. Toto vaše teatrálne vystúpenie, že ja Suja som nežiadal, myslím, že ste mali na to právo, ale zase je tu veľká pochybnosť, či ste v tom fitku robili tak všetky veci poctivo ako my v našej spoločnosti. Pán Kotleba, a premiér zachraňuje ľudské životy, preto tu nie je. Naozaj je pre nás veľmi dôležité, aby bol tam, kde teraz je, a aby s ministrom zdravotníctva a s ostatnými ministrami riešili ťažkú situáciu, ktorá na Slovensku je. Pán Mazurek, vy ste úplne úchvatný človek, nie je tu, ale na chodbe, keď ho stretnem, tak to by ste videli, to je taký ten, také to bábätko s holou hlavou (rečník zmení hlas a začne hovoriť tenkým hlasom): „A vy, pán Pročko, vy ste skvelý, vy ste úžasný, ja som vás dnes v sne miloval.“ Tu vám nadávajú do idiotov, do blbcov, tu vám Kočiš povie, že ste, že ste kretén, tu vám nadávajú, čo robí Suja, celá, celá ĽSNS. To som chcel povedať, áno, spojme sa, ale u vás to nefunguje, chlapci! Vy ste tak agresívni! Tie steroidy človeku tak ubližujú. Možno preto Kotleba bol zachránený zo života, lebo možno to je to, ja neviem. Určite, možno, možno, neviem. Schlosár, aaa (rečník si vzdychol), viete, ja vám dám tisícky ľudí, ktorí povedia úplný opak, čo vy, čo povie lekárska komora. Viete, to je tak, vy naozaj, vy tu dávate také príklady takých vedcov, ktorých v živote nikto nepoznal. No a, Kočiš, viete, toto ste vy, presne toto ste vy. Urážate ľudí, dehonestujete ľudí, ponižujete ľudí. Ľudia, ja som v živote nič neukradol. Vybudoval som si to, čo som vybudoval, na základe toho, že som poctivo pracoval. Ja som zvedavý, čo spraví Mazurek, keď skončí vo vláde, teda vo vláde, keď skončí v parlamente. Čo myslíte, čo bude robiť? (Reakcie z pléna.) Ďakujem.
Blanár, Juraj, poslanec NR SR (2011-07-12):
Vážený pán poslanec, vypočul som si vaše vystúpenie, ktoré ste si zrejme pripravovali dlhšiu dobu, veľmi pozorne. A tak som siahol aj trošku do minulosti zo skúseností, ktoré máme s vaším pôsobením v politike. A musím povedať, že ste opäť nesklamali, pretože ste sa preukázali ako majster demagógie, tak ako to bolo v podstate aj za vášho neúspešného ministrovania, kedy ste zobrali invalidom dôchodky a presviedčali ste ich o tom, že je to také, veľmi zlé nie je, urobili ste to vtedy za významnej spolupráce aj pani súčasnej premiérky pani Radičovej. A tak to robíte aj dnes. Vôbec ste sa nezmenili, pretože vás nezaujíma to, čo ľudia v zamestnaneckom pomere musia prejsť a akým všetkým nástrahám sú vystavení, ale vás zaujíma predovšetkým podnikateľské prostredie, pretože to ste ukázali aj pri svojom ministrovaní. Pretože vy ste naozaj možno podnikateľ, možno aj úspešný, ale určite nie vtedajší minister, ako ste sa ukázali, nie ako úspešný. Ja som pozeral tú reláciu v TA3 a vôbec to tak nebolo. Vytrhli ste to z kontextu, pretože vám to tak vyhovuje. A domnievam sa, že odbory robia svoju prácu dobre, pretože sú na to, aby zastupovali ľudí. Pretože ich určite v tom zamestnaneckom pomere nebude zastupovať zamestnávateľ. A preto je potrebné, aby Zákonník práce ich v tomto nerovnom vzťahu zastupoval. Ale vám to určite nevyhovuje, a preto takto vystupujete. Určite si myslím, že táto novela je zlá.
T. Cabaj, podpredseda NR SR: (2009-06-23):
Pán spravodajca sa nechce vyjadriť. Prerušujem rokovanie o tomto bode programu. Pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o inšpekcii práce v priemysle a v obchode č. 81 z roku 1947 Slovenskou republikou . Návrh vlády je uverejnený ako tlač 1077 a spoločná správa výborov má tlač 1077a. Pani ministerka tu doteraz bola, momentálne tu nie je. Vyhlasujem krátku trojminútovú prestávku. (Prestávka.) (Po prestávke.)
Číž, Miroslav, podpredseda NR SR (2015-06-17):
Teraz v rozprave vystúpi pán poslanec Blanár. Pripraví sa pán poslanec Hraško.
Náhlik, Peter, poslanec NR SR (2023-10-25):
Sľubujem. (Potlesk.)
Matovič, Igor, poslanec NR SR (2012-06-22):
Jozef, chcem len potvrdiť tvoje slová, že nemáme určite osobný záujem kryť pani Zemkovú. To skôr práve naopak. Pred voľbami bolo naše hnutie ľuďmi z vedenia RTVS, vraj veľmi blízkymi ľuďmi kolegovi Krajcerovi, cielene v spravodajstve blokované. Viem o viacerých prípadoch, kedy redaktor RTVS bol na našej tlačovke, spracoval materiál a človek z vedenia RTVS, podriadený pani Zemkovej, zakázal tento materiál v spravodajstve uverejniť napriek tomu, že súkromné televízie bez problémov tento materiál uverejnili. Čiže toto by mohol byť práve dôvod, kedy by sme mohli čapkať tomu, že poďme pani Zemkovú odvolať a čím skôr nech je odtiaľ preč. Takisto by to mohli byť nejaké pochybné tendre, kde stačí spomenúť možno iba tender, keď to tak môžem nazvať, na stránku RTVS za 15 mil. korún, alebo 500 tis. eur, čo každý z nás uzná, že asi nie je s ľudským poriadkom alebo s kostolným poriadkom. Takisto by to mohol byť dôvod možno veľakrát takého neľudského zaobchádzania s dlhoročnými zamestnancami. Takisto by to mohol byť dôvod dnešného rozbíjania redakcie náboženského vysielania, kde sú vyštvávaní ľudia, ktorí tam naozaj dlhodobo túto redakciu držali nad vodou a dávali jej vlastne takú nejakú dušu. Na druhej strane si myslím, že by sme nemali, keď sme s touto ženou nespokojní, alebo vy, vládna strana, ste nespokojní, že by sme nemali hľadať si nejakú zámienku a mali by sme naozaj sa držať, keď nie litery zákona, keď nie je jednoznačná, tak ducha zákona. A duch zákona v tomto prípade nesledoval to, aby sme zviazali ruky generálnej riaditeľke alebo generálnemu riaditeľovi, aby nemohol ani zisťovať a robiť si nejaký kvázi prieskum trhu, čo v tomto prípade si myslím, že bolo. Ale duch zákona sledoval to, aby sme po prieskume trhu prípadne zabránili generálnemu riaditeľovi spísať nejakú predraženú zmluvu s nejakým svojím sponzorom alebo podobne.
Viskupič, Jozef, poslanec NR SR (2016-06-16):
Ďakujem. Myslím si, že všetci traja predkladatelia otvorili dosť významnú tému. A mňa aj z predchádzajúceho alebo doobedného rokovania aj teraz zaráža jedna vec. A to je spôsob obhajoby ľudí, ktorí sú dnes v koalícii, a ten spôsob obhajoby toho hľadania alebo výhovoriek, prečo ste si dovolili vlastne otvoriť tému participácie vyššej účasti občanov pri samospráve alebo orgánoch samosprávy. A to je, že príkladmo hovoria napríklad o tom, že občania by priniesli nebodaj neodbornosť, že občania by nejakým spôsobom mali snahu obštruovať alebo dokonca znepríjemňovať výkon samosprávy a samosprávnych orgánov. Nuž myslím si, že sme Národná rada Slovenskej republiky a prvú a, myslím si, najdôležitejšiu vec, ktorú robiť máme, je určovať pravidlá. Ty si poukázal, že tie pravidlá zlyhávajú, zlyhávajú v jednej samospráve. My ich máme takmer 2 900. A preto asi príkladmo by sme sa veľmi ďaleko nedostali. Preto je absolútne potrebné prijať jednotnú normu, ktorú od nás občania čakajú. A tá je, že zabezpečíme vyššiu participáciu občanov pri rozhodovaniach v orgánoch samospráv. Je totiž pravda, že niekedy sa ľudia boja, niekedy tie rokovacie poriadky sú ohnuté viac nie k samosprávam, ale k samovládam, ktoré sa nám v samospráve usídlili. Preto váš návrh podporujem.
Ridoško, Jaroslav, poslanec NR SR (2017-05-12):
Ďakujem, pán predsedajúci. Vážené pani poslankyne, páni poslanci, hlavným cieľom nášho návrhu je obmedzenie zrušenia na používanie virtuálnej registračnej pokladnice, ktoré je v súčasnosti stanovené vyhláškou Ministerstva financií Slovenskej republiky č. 188/2016 Z. z., ktorou sa ustanovuje počet vydaných pokladničných dokladov na najviac 3 000 pokladničných dokladov vyhotovených v jednom kalendárnom mesiaci. Zároveň sa výslovne ustanovuje, aby aj tie podnikateľské subjekty, ktorým bolo v minulosti ukončené používanie virtuálnej registračnej pokladnice z titulu prekročenia počtu vydaných pokladničných dokladov, mohli opäť používať virtuálnu pokladnicu bez akéhokoľvek obmedzenia s tým, že si opätovne podajú žiadosť na začatie jej používania. Návrh zákona má najmä jednorazový negatívny vplyv na rozpočet verejnej správy z dôvodu potreby rozšírenia existujúcej hardvérovej infraštruktúry virtuálnej registračnej pokladnice, a to v odhadovanej výške sumy 3 100 000 euro. Návrh zákona má pozitívny vplyv na podnikateľské prostredie, nakoľko dochádza k zmierneniu regulačného zaťaženia. Návrh zákona nemá žiadne sociálne vplyvy, nemá vplyv na informatizáciu spoločnosti a ani vplyv na životné prostredie. Predkladaný návrh zákona je v súlade s Ústavou Slovenskej republiky, ako aj inými právnymi predpismi, medzinárodným zmluvami a dokumentmi, ktorými Slovenská republika je viazaná, ako aj v súlade s právom Európskej únie. Týmto vás žiadam a prosím o podporu nášho zákona. Ďakujem.
Jasaň, Viliam, poslanec NR SR (2014-09-09):
Ďakujem pekne, pani predsedajúca. Ctené kolegyne, kolegovia, nemal som vôbec v úmysle pri tomto čítaní niečo povedať, ale som rozčarovaný z toho, čo sa tu deje. Som sklamaný z niektorých tých ľudí, ktorí sa tu dostali do tohto parlamentu. Viete, kritizovať má právo každý. A pokiaľ je tá kritika adresná, konkrétna, ja nemám problém nikdy v živote sa z nej poučiť. Ale na to, aby ma tu niekto osobne urážal, osobne sa mi vyhrážal, na to som do parlamentu neprišiel. Možno, že niektorým z vás to neprekáža, možno, že pre niektorých z vás je to samozrejmosťou, pre mňa to nie je, ani nebolo. A ja sa neznížim k takým urážlivým výrokom, ako som tu počul od nemenovaného kolegu, lebo ani to priezvisko sa mi už netlačí. Ak je toto tá vaša demokracia, tá vaša slušnosť a tá vaša snaha o spoluprácu, tak potom je mi ľúto tých občanov, ktorí vám dali ten hlas. Ďakujem pekne. (Potlesk.)
A. Slafkovský, poslanec: (2009-02-17):
V krčme IV. cenovej skupiny sa bitka začne obyčajne po prvej facke a my si tu sami koledujeme o to, aby sme si schválením takéhoto návrhu zákona tú prvú facku v rámci Slovenska dali a zmenili Slovensko na krčmu IV. cenovej skupiny. Potrebujeme to? Aby si tu jedni, ktorí za sebou budú mať štátnu moc v podobe krajského stavebného úradu a odvolajú sa na zákon, že podľa tohto zákona my môžeme postaviť, nechcem teraz konkretizovať čo, ale dajme svojím spôsobom, nech je to aj Cyril a Metod na námestí v Komárne. Tak táto skupina ľudí si to cez štátnu moc, cez stavebný úrad bude môcť vymôcť. Ja si myslím, že pokiaľ táto snemovňa je pri zdravom rozume, a verím, že je, tak takýto návrh zákona nemôže podporiť. Už tu bolo hovorené o porušení samosprávnych princípov. Je to absolútna pravda. Nejdem o tom hovoriť ďalej. Chcem hovoriť ešte o tom, že každý zákon a každé takéto opatrenie má dva konce. Viete si predstaviť, páni navrhovatelia, že pri Martine na vŕšku, ktorý pred vstupom do Martina je po ľavej strane a hovorí sa mu Attilov hrob, si teraz nejaká skupina ľudí, ktorí budú občanmi Martina, majú tam trvalé bydlisko a rozhodnú sa, že chcú tam postaviť pamätník Attilovi, alebo postaviť sochu Turula. Potrebujeme si takéto facky dávať navzájom? Páni kolegovia, kto vás na toto nahuckal? Choďte mu vrátiť tú facku vy z kratšej cesty. Ďakujem.
Zmajkovičová, Renáta, podpredsedníčka NR SR (2012-10-24):
Pán poslanec Huba.
Gaborčáková, Soňa, poslankyňa NR SR (2018-03-14):
Oprava hlasovania 62, chcela som hlasovať za.
Pčolinský, Peter, podpredseda NR SR (2023-02-09):
Pani poslankyňa Pleštinská.
Jurinová, Erika, podpredsedníčka NR SR (2012-10-24):
Ďakujem pekne, pán minister. Zaujmite svoje miesto. Dávam slovo spoločnému spravodajcovi, predsedovi výboru pre sociálne veci poslancovi Jánovi Podmanickému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Laurenčík, Milan, podpredseda NR SR (2021-09-17):
Ďakujem veľmi pekne. V tejto chvíli už neotvorím rozpravu k tomuto bodu. Prerušujem rokovanie o tomto bode programu a vyhlasujem krátku trojminútovú prestávku, aby sme sa pripravili na hlasovanie. (Zaznievanie gongu.) (Prestávka.)
Hlina, Alojz, poslanec NR SR (2013-10-18):
Ďakujem veľmi pekne. Ja som sa, som si dal tú prácu, že sme, na Parlamentný inštitút som si dal dopyt, aby nám spravili rešerš, lebo to je podľa mňa aj cesta, že nesnažiť sa byť pápežskejší od pápeža, že ako to robia ináč, určitú komparáciu. A prišla mi tá komparácia. Preto som aj, ja aj v určitých, niekde som sa vyjadril, že mi to fakt príde nemiestne, aby sme my tu čipovali pomaly všetko, čo lieta, a že kedy začneme vrabce. A naozaj, keby niekto mal záujem, ja to, tie výsledky tej komparácie pošlem, kebyže, námatkovo hovorím, pardon za ten čechizmus, ale že Česi to nemajú vôbec, hej? A takto, makro sa dá povedať, Dáni to nemajú vôbec, makro sa dá povedať, že niekde čipujú psov, ktorí idú cez hranice, to je dokonca povinnosť. Niekde ich teda čipujú aj vo vnútri. Mačky, mačky myslím, že jedna krajina, a fretky to ani nikto nespomenul, že vôbec nejaké fretky sú. No tak to mi prišlo naozaj nemiestne. Preto budem musieť na koniec piatku a celého dňa byť aj pozitívny – a prečo nie, keď je prečo. Hej? Že oceniť prístup, že sa k tomu idete vrátiť, lebo ja už som síce začipoval, lebo však by som bol prvý na rade, koho by to zaujímalo, že či mám, môj pes je začipovaný, alebo u nás či sú. Ale mi to prišlo fakt aj ľúto voči tým zvieratám, že sme to prehnali. Takže ja to oceňujem, že sa k tomu vraciame. Ďakujem.
Taraba, Tomáš, poslanec NR SR (2021-05-10):
Vážená pani ministerka Kolíková, vystúpili ste so svojou obhajobou a spomenuli ste aj vy, aj pani Remišová, že ste rozdali peniaze na rôzne projekty a vytiahli ste projekt Nepočujúce deti. Samozrejme, že to je zastierací manéver, pretože vy ste dali projektu Nepočujúce deti peniaze len preto, aby ste mohli dať peniaze iným projektom. Tak na ten projekt Nepočujúce deti ste dali 23 950 euro a popritom na Svedectvá a Sexistický kix ste dali 43-tisíc. Čerešnička je, že projekt, dámy a páni, Zber dát o LBGTI ľuďoch, 37 260. Čo vy o týchto ľuďoch chcete zbierať? Aké informácie? Toto keby takýto projekt schválil Fico alebo, alebo ktokoľvek iný, že ide zbierať dáta o LBGTI ľuďoch, tak ja si myslím, že ľudia by boli v uliciach. Veď toto, vy idete čo, monitorovať tých ľudí alebo idete získavať ich informácie o súkromnom živote, alebo proste, čo s týmto chcete robiť? A jednu vec, takú mieru, možno pre marketárov, ktorí vám pomáhajú. Ja som pozeral pána Kamenického, keď rozprával o generálovi Lučanskom, potom aj o tom advokátovi, ktorého ste poslali na druhý svet len preto, že ste mu nedali zdravotnú starostlivosť ako človeku, ktorý je neodsúdený, teda z pohľadu štátu nevinný. A vy, keď ste boli mimo zábery kamier, ste sa na tom veľmi pekne smiali. Môžte si to pozrieť, zrejme to niekto chytil. Vždy vás to tak akože, najmä pri slove Lučanský ste sa veľmi pobavili. Takže potom, keď prídete sem pred mikrofón a rozprávate o tom, ako je vám to strašne ľúto, čo sa udialo, tak jednoducho vám sa nedá v tomto veriť.
Kotleba, Marek, poslanec NR SR (2023-02-07):
Ďakujem za slovo, pán podpredseda. Musíme, prosím vás, tento zákon musíme prerobiť alebo túto, tento pozmeňovák alebo čo to chceme spraviť, musíme pomeniť úplne. Lebo aj v tom návrhu, čo je napísané, je napísané, že je viazaný na zmenu ŠPZ, čiže ak on si nezmení tú značku, ostane mu značka, tak bude mať o 70 % znížený ten poplatok. Lenže pri každom jednom prihlasovaní, keď si ten človek tú značku menil, tak mal tam ten poplatok 33 eur. Čiže tam sa jedná o nejakých 33 eur za tú zmenu značky, lenže pri tých poplatkoch podľa tej novej tabuľky, môže to ísť až do hodnoty 3 900 eur. Čiže podľa mňa tých 33 eur za tú značku, ktorá by sa menila alebo nemenila, by nehral nejakú podstatnú rolu. Čiže ja ten zákon, samozrejme, podporím, ale potom by sme si mohli k tomu sadnúť, aby sme našli nejaké riešenie. Pretože ten aprílový termín sa nám blíži, to prihlasovanie za tie autá, to bude brutálne a ľudia po celom Slovensku nežijú ako niektorí v Nemecku, v Rakúsku, že si môžu kúpiť každé štyri, päť rokov nové auto, ale majú autá od roku napríklad 2005, ktoré sú nejaká euronorma, a koeficient je taký, že to prihlásenie bude likvidačné pre tých ľudí.
P. Hrušovský, podpredseda NR SR: (2001-12-07):
M. Aibeková, poslankyňa: Ďakujem pekne za slovo. Vážený pán minister, výzvy pred posledným volebným rokom, keď ste ešte ministrom, k tomu, aby sa zabudlo na politické tričká, je veľmi pekné, ale skúste si pozrieť svoje vystúpenia, ktoré ste mali v televíznych reláciách tu v parlamente, kde ste sršali nenávisťou, doslova nenávisťou voči opozičným protivníkom. Pán minister, takže s týmito výzvami ste mali prísť na začiatku volebného obdobia, keď ste sa stali ministrom a keď ste tu hľadali podporu pre vaše programové vyhlásenie vlády, teraz je už neskoro. A, pán minister, vám neprislúcha, aby ste hodnotili vystúpenia poslancov. Vy by ste mali zodpovedať tomuto parlamentu, že to vaši koaliční partneri a poslanci nerobia, to je ich problém. Takže spamätajte sa. Minister nemá takéto právo a vy ako osoba vonkoncom takéto právo nemáte, pretože v análoch parlamentu v tých tzv. parlamentných záznamoch je zachytené, ako ste sa vy správali ako opozičný poslanec. Spomeňte si na svoje vyjadrenia. Ja na vašom mieste by som k takémuto niečomu naozaj nesiahala. Čo sa týka účasti poslancov, vy máte právo kontrolovať váš poslanecký klub a na začiatku vášho vystúpenia ste tu mali troch poslancov. Kde boli včera, pán minister, a kde ste boli vy, keď dali prednosť aj s pánom premiérom oslave Mikuláša? A nestarali sa o rozpočet a nestarali sa o vystúpenia a o to, kto čo tu hovorí k rozpočtu. Takže, pán minister, najprv si urobte poriadok vo vlastnom poslaneckom klube a potom riešte iné poslanecké kluby. A čo sa týka rozpočtu kultúry, pýtam sa vás: Chodíte po kultúrnych zariadeniach, počúvate názory pracovníkov? Možno počúvate len tie oficiálne, inak by ste mali iné a pravdivé informácie.
V. Veteška, podpredseda NR SR: (2005-06-24):
D. Bollová, poslankyňa: Ďakujem pekne, pán predsedajúci. Opäť by som sa chcela vrátiť k tej svojej predošlej poznámke. Pán poslanec Heriban, až sa podá návrh v tomto parlamente na zrušenie Ústavu pamäti národa alebo ak by ste náhodou boli požiadaný nejakou západnou propagačnou rádiostanicou, tak potom sa tu vyrečnite, tak ako ste to urobili teraz. S tou predkladanou správou to skutočne nemalo nič spoločné. Ja si dovolím pripomenúť, respektíve aspoň veľmi zhruba informovať kolegov, ktorí tu neboli, keď som vystupovala na minulom zasadnutí. Pýtala som sa v mojom vystúpení, ako je možné, že v správe sa hovorí o tom, ako Ústav pamäti národa získava materiály z NDR a Zväzu sovietskych socialistických republík, keď tieto štáty už vôbec neexistujú! Ako je možné, že sa tam hovorí o čerpaní vysokých súm na služobné cesty, ktoré neprispeli k plneniu úloh, ktoré dáva ústavu zákon. Ako je možné, že témy vedeckých konferencií sú uvádzané totálne primitívne. Je tam jedna napríklad, zostavovanie zoznamov pracovníkov ÚV KSČ a tak ďalej. Toto je téma vedeckej konferencie? Ďalej som sa pýtala prečo, ako je možné, že správa v dvoch kategóriách vykazuje čerpanie prostriedkov zo štátneho rozpočtu na technické prostriedky a podobné konkrétne výhrady k predloženej správe. Ja si myslím, pán predseda Langoš, že to moje vystúpenie určite máte poruke a že budete naň reagovať, ja vás o to veľmi prosím, aj všetkých kolegov, aby ste neodvádzali celú diskusiu niekam do iracionálnych sfér o tom, o čom sme rozprávali tu aj včera a tisíckrát. Venujme sa správe a počkajme si na to, ako bude predseda na kritiku... (Prerušenie vystúpenia časomierou.)
M. Číž, podpredseda NR SR: (2010-02-04):
Ako posledný písomne prihlásený vystúpi pán poslanec Slafkovský. Má slovo.
Klus, Martin, podpredseda NR SR (2019-10-18):
Ďakujem. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Evidujem troch prihlásených. Pani poslankyňa Dubačová.
Bugár, Béla, podpredseda NR SR (2018-09-12):
Ďakujem pekne. Ešte, pán poslanec Heger.
M. Hort, podpredseda NR SR: (2008-11-25):
Slovo má pán poslanec Juraj Horváth.
Grendel, Gábor, podpredseda NR SR (2021-04-30):
S faktickou poznámkou pán poslanec Kučera.
M. Hort, podpredseda NR SR: (2010-02-11):
Slovo má pán poslanec Halecký. Nech sa páči.
Jurinová, Erika, podpredsedníčka NR SR (2015-02-11):
Ďakujem pekne, pán poslanec. Vyhlasujem týmto všeobecnú rozpravu za skončenú. Pýtam sa, či sa chce pán navrhovateľ vyjadriť. Nie. Pán spravodajca? Rovnako nechce využiť svoje právo. Prerušujem rokovanie o tomto bode programu. A budeme pokračovať prvým čítaním o návrhu poslanca Daniela Lipšica na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku v znení neskorších predpisov a o zmene a doplnení zákona č. 311/2001 Z. z. Zákonník práce v znení neskorších predpisov. Návrh zákona je pod tlačou 1375. Návrh na jeho pridelenie na prerokovanie výborom je v rozhodnutí č. 1385. Dávam slovo poslancovi Danielovi Lipšicovi, aby uviedol ďalší so svojich návrhov. (Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a o zmene a doplnení zákona č. 311/2001 Z. z. Zákonník práce v znení neskorších predpisov , tlač 1375.)
V. Veteška, podpredseda NR SR: (2004-05-20):
E. Černá, poslankyňa: Ďakujem pekne za slovo. Ja by som len veľmi stručne chcela za náš poslanecký klub poďakovať pani poslankyni Záborskej za veľmi kultivovaný a príjemný prejav. A myslím si, že taká vážna téma, o ktorej sa bavíme, je naozaj podstatne lepšie zvládnuteľná pre nás všetkých, keď je v pokoji a v mieri rozoberaná. A ešte by som chcela povedať jednu dôležitú vec. Keď ste, pani poslankyňa Belohorská, hovorili o Zuzke a o tom e-maili, ktorý nám všetkým došiel do počítačov, ja som ho mala už minulý týždeň, len tak, aby ste vedeli, kontaktovala som primárku Dr. Kováčovú, ktorá mi potvrdila, že Zuzka naozaj bude mať z našej zdravotnej poisťovne hradené všetky vyšetrenia aj transplantáciu. A čo rodičia potrebujú, sú peniažky na cestu, pretože, samozrejme, mesačný alebo dvojmesačný pobyt v Nemecku je náročný i pre nás poslancov, keby sme tam museli byť, stravovať sa a bývať v hoteli. Len som chcela povedať, že sme sa dohodli na základe toho e-mailu, ktorý som dostala minulý týždeň, v našom poslaneckom klube, že sa vyzbierame pre týchto rodičov. Nechcela som to nejako rozvádzať, iba keď ste to spomenuli. A možnože by som takto mohla požiadať aj ostatných kolegov, či by sa nepridali. Ďakujem.
Glváč, Martin, podpredseda NR SR (2019-02-06):
Ďakujem. Chce sa vyjadriť spravodajca? Nech sa páči.
Hrnčiar, Andrej, podpredseda NR SR (2017-02-01):
Ďakujem, pán predseda výboru. Otváram rozpravu k tomuto bodu programu. Teda páni poslanci majú možnosť realizovať toto odporúčanie výboru a ospravedlniť sa na schôdzi Národnej rady. Končím možnosť nahlásiť sa do rozpravy k tomuto bodu programu. Nech sa páči, pán poslanec Mazurek.
Lengvarský, Vladimír, minister zdravotníctva SR (2022-10-25):
Ďakujem pekne. Vážení páni, dámy tu nevidím, vážený pán predsedajúci, vážení páni poslanci, návrhom zákona sa do právneho poriadku Slovenskej republiky transponujú požiadavky smernice Európskeho parlamentu a Rady o kvalite vody účinnej na ľudskú spotrebu, čo znamená, že sa menia požiadavky na prístup k pitnej vode a orgánom štátnej správy sa podľa ich pôsobnosti dopĺňajú kompetencie a povinnosti, ktorých cieľom je chrániť zdravie spotrebiteľov pred rizikami z používania pitnej vody s nevyhovujúcou kvalitou, odstraňujú sa nedostatky, ktoré vyplynuli z aplikačnej praxe orgánov verejného zdravia, a dopĺňajú sa požiadavky na teplú vodu. Ďalšími zmenami sa aplikujú nové požiadavky vyplývajúce z európskej legislatívy, ktorých cieľom je obmedziť používanie izokyanátov v priemyselných a profesionálnych aplikáciách a uložiť požiadavku na absolvovanie odbornej prípravy na exponovaných pracoviskách v pravidelných päťročných intervaloch. V súlade s uznesením vlády Slovenskej republiky č. 79 z 2. februára 2022 sa ruší povinnosť prevádzkovateľa zariadenia spoločného stravovania vypracovať a predložiť prevádzkový poriadok regionálnemu úradu verejného zdravotníctva. Precizuje sa definícia zariadení spoločného stravovania a upravujú sa ďalšie povinnosti. Vážený pán predsedajúci, vážení páni poslanci, verím, že predložený návrh zákona podporíte. Ďakujem.
Štefanec, Ivan, poslanec NR SR (2013-06-26):
Ďakujem pekne, pán predseda. V mene troch poslaneckých klubov SDKÚ – DS, KDH a MOST – HÍD navrhujem opakovane zaradiť do programu 21. schôdze Národnej rady osobitný bod: Opatrenia vlády na zníženie rekordného dlhu. Odôvodnenie je, že pán minister financií nás informoval, že podľa ústavného zákona o rozpočtovej zodpovednosti doručil do Národnej rady list, v ktorom vysvetľuje rekordné zadlženie a následné opatrenia na zníženie dlhu, avšak tento list sme nevideli. Keďže táto problematika je naozaj závažná a nemôže zostať len pri založenom liste v kancelárii, navrhujeme ju opätovne prerokovať v osobitnom bode schôdze Národnej rady. Ďakujem pekne.
Mičovský, Ján, poslanec NR SR (2021-07-02):
Ďakujem za slovo. Vážený pán podpredseda Národnej rady, vážené panie poslankyne, vážení páni poslanci, vážená verejnosť, ono čaro nechceného niekedy spôsobí to, že vlastne sa dostaneme pomerne zvláštnym spôsobom k veľmi dôležitej téme. (Ruch v sále a zaznievanie gongu.) Ja si myslím, že spôsob... (Prerušenie vystúpenia predsedajúcim.)
Grendel, Gábor, podpredseda NR SR (2021-09-21):
Vyhlasujem všeobecnú... (odkašľanie), pardon, rozpravu za skončenú. Žiada si záverečné slovo pán navrhovateľ? Nie. Pani spravodajkyňa? Nie. Ďakujem pekne. Prerušujem rokovanie o tomto bode programu. A ďalším bodom je návrh poslancov Juraja Blanára, Roberta Fica a Ladislava Kamenického na prijatie uznesenia Národnej rady k vyhláseniu Národnej rady Slovenskej republiky k stému výročiu narodenia Alexandra Dubčeka. Návrh má parlamentnú tlač 649. Dávam slovo podpredsedovi Národnej rady Jurajovi Blanárovi, aby návrh uviedol. (Rokovanie o návrhu poslancov Národnej rady Slovenskej republiky Juraja Blanára, Roberta Fica a Ladislava Kamenického na prijatie uznesenia Národnej rady Slovenskej republiky k Vyhláseniu Národnej rady Slovenskej republiky k stému výročiu narodenia Alexandra Dubčeka , tlač 649.)
Laššáková, Jana, doterajšia podpredsedníčka NR SR (2016-03-23):
Pán poslanec Igor Matovič.
Dostál, Ondrej, poslanec NR SR (2019-12-05):
Ďakujem všetkým trom kolegom za reakcie. Pán poslanec Pčolinský, vďaka za tú aktualizáciu o stave prítomných zvolávateľov a podporovateľov schôdze. V prípade, že sa ešte niekto prihlási do rozpravy, tak dúfam, že budete pokračovať a budete nás informovať. Najmä by ma teda zaujímalo, že či pán poslanec Fico, ktorý je podpísaný pod návrhom na zvolanie, na zvolanie schôdze. Alebo je to podpis podobný Robertovi Ficovi? No neviem. Neviem, to u Roberta Fica nikdy nie je isté, že či tu je prítomný, lebo takto by sa, tak to by sa tak patrilo. A teraz som si uvedomil, že toto je vlastne unikátna schôdza, že možno prvýkrát v histórii Národnej rady sa koná zasadnutie Národnej rady na základe iniciatívy skupiny poslancov a ten návrh podpísal poslanec, o ktorom sme sa práve v tento deň dozvedeli, že je trestne stíhaný a že bol obvinený. Takže predsa je len dnešná schôdza čímsi unikátna. Pán poslanec Klus, no mňa by to tiež zaujímalo, čo sa mohlo stať a ako je možné takto dramaticky zmeniť názor za 24 hodín. Lebo to uznesenie je rovnaké, SMER je rovnaký, SNS je rovnaká, zlato je rovnaké. Ale včera neboli „za“, dneska boli „za“. Tak možnože to nejako vysvetlia a povedia nám, že prečo takto zmenili názor. Pán poslanec Heger, no, áno, rozvíjam tú myšlienku, že by pán Fico mohol poslať e-mail pánu Kažimírovi a že by to malo väčšiu váhu, len by to potom nebolo publikované. Aj keď teda v dnešnej dobe možnože nejaké iné komunikačné prostriedky cez Threemu alebo cez Viber, keby napísal, tak to už v tejto kočnerovskej koalícii možno by bolo primeranejšie.
Paška, Pavol, predseda NR SR (2012-12-18):
Hlasujeme o návrhu prerokovať vládny návrh vo výboroch ihneď. (Hlasovanie.) 114 prítomných, 75 za, 23 proti, 14 sa zdržalo, 2 nehlasovali. Návrh sme schválili. Ďakujem pekne, pán poslanec Susko bude uvádzať v druhom čítaní hlasovanie o vládnom návrhu zákona č. 475 o výkone trestu odňatia slobody, je to tlač 218. (Hlasovanie o vládnom návrhu zákona, ktorým sa mení zákon č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov, tlač 218.)
B. Bugár, podpredseda NR SR: (2005-03-21):
K. Ondriaš, poslanec: ... a konania naivných občanov tým, že ich uvádzajú do omylu. Mohli manželia Mojsejovci a zamestnanci televízie Markíza naplniť skutkovú podstatu trestného činu podvodu a skutkovú podstatu trestného činu verejného podnecovania na trestný čin? Rada pre rozhlasové a televízne vysielanie a retransmisiu v tejto veci nekoná, zrejme s konaním televízie Markíza súhlasí. Napĺňajú tým členovia Rady pre rozhlasové a televízne vysielanie a retransmisiu skutkovú podstatu trestného činu nadržiavania? V Bratislave 21. 3. 2005. Ďakujem za pozornosť.
Zs. Simon, poslanec: (2008-05-15):
Prečo tento pozmeňujúci návrh oproti tomu, čo je v spoločnej správe? Vo výbore sme sa dohodli, že sa bude spoplatňovať kategória 1, 2, 3, 4, ale toto nijako osobitným spôsobom nie je obsiahnuté v obsahu zákona, a preto dávam tento pozmeňujúci návrh. Ja viem, že pani spravodajkyňa bude namietať, že to malo odznieť vo výbore. Áno, súhlasím s tým, ale lepšie teraz ako nikdy. Takže preto dávam tento pozmeňujúci návrh. Zároveň dávam aj procedurálny návrh vrátiť tento návrh zákona na prepracovanie. Prečo? Viackrát tu odznelo, že treba vyňať poplatok a použiť tieto prostriedky inde na zúrodnenie poľnohospodárskej pôdy. Vážené kolegyne, kolegovia, príjem z poplatkov je príjmom štátneho rozpočtu. Nikde nie je zadefinované, nikde nie je nálepkované, že tieto peniaze pôjdu na zúrodňovanie. A zúrodňovanie poľnohospodárskej pôdy ako osobitná kategória nikde klasifikovaná nie je. To znamená, že pokiaľ ale máme problém s tým, že je rozmach stavania na najlepších územiach, najkvalitnejších, tak chcem upozorniť na súčasné znenie návrhu zákona, a to v § 17 ods. 1 dovolím si odcitovať, ktorý znie: „Na nepoľnohospodárske účely možno použiť poľnohospodársku pôdu len na základe rozhodnutia o odňatí poľnohospodárskej pôdy. Rozhodnutie o odňatí vydáva orgán ochrany poľnohospodárskej pôdy, v ktorého obvode sa poľnohospodárska pôda navrhovaná na odňatie nachádza.“ Orgány ochrany poľnohospodárskej pôdy sú v § 20 presne vymedzené: a) je to ministerstvo pôdohospodárstva, b) krajský pozemkový úrad, c) obvodný pozemkový úrad. Kompetencie ministerstva. § 21 písm. b) vydáva všeobecne záväzné právne predpisy v oblasti ochrany poľnohospodárskej pôdy. To znamená, že táto vláda, ktorá dnes je už takmer dva roky pri moci, mohla vydať všeobecne záväzný právny predpis, že na území, kde je hodnota pôdy v pôdnobonitnej ekonomickej jednotke 1, 2, 3, 4, sa zakazuje stavať a tým pádom by bol celý problém vyriešený. Ale nakoľko ideme cestou spoplatnenia, je to zdieranie ľudí, ktorí bývajú a žijú na tomto území a je to politické trestanie občanov v tomto regióne. Na mapke, ktorú sme mali možnosť dostať od pracovníkov ministerstva, jednoznačne vidieť, že sa to týka územia len Žitného ostrova a Trnavy. Ostatné územie nie je takmer vôbec dotknuté. To znamená, že ideme trestať len dané územie. Každý vlastník, ktorý bude chcieť tu svoj pozemok predať a zhodnotiť na iné ako poľnohospodárske využitie, bude musieť zaplatiť daň, dodatočnú daň pre štát, ktorú bude musieť odviesť vo forme odvodu za vyňatie poľnohospodárskej pôdy. Pokiaľ to bude platiť, že v kategórii 1 tá suma bude vo výške 400 korún za m2, to je 4 milióny korún za 1 hektár. Je to politické trestanie ľudí v regiónoch, kde Smer nemá podporu. Ja si myslím, že by bolo oveľa lepšie prijať úplný zákaz stavania. A na to je podľa súčasne platných právnych noriem možnosť a je to možné vykonať. Nakoľko nechcem veľmi zdržiavať a dám priestor aj ostatným, takže ďakujem pekne za pozornosť. Dúfam, že pozmeňujúci návrh, ktorý som predniesol, podporíte, ale najskôr ten procedurálny, ak sa dá. Ďakujem pekne.
Blanár, Juraj, podpredseda NR SR (2022-11-30):
Ďalší v rozprave vystúpi pán poslanec Urban, po ňom sa pripraví pani poslankyňa Kavecká.
Paška, Pavol, predseda NR SR (2012-10-18):
Hlasujeme. (Hlasovanie.) 135 prítomných, 130 za, 1 proti, 3 sa zdržali, 1 nehlasoval. Máme súhlas, takže môžeme hlasovať.
Blanár, Juraj, podpredseda NR SR (2022-03-17):
Pán poslanec Šudík, máte záujem? Nie. Ďakujem. Ďalšia vyžrebovaná s otázkou je pani poslankyňa Jana Majorová Garstková. Konštatujem však, že sa v rokovacej sále nenachádza, čiže stráca možnosť, aby mala odpovedané na svoju otázku. A máme tu ôsmu otázku, ktorú opäť predložil pán poslanec Tomáš Šudík pánovi podpredsedovi vlády a ministrovi hospodárstva Richardovi Sulíkovi. Pán minister... (Reakcie z pléna.) Mňa informoval pán podpredseda Grendel, že ešte pokračuje táto, ale ak sa zhodnete na tom... (Reakcie z pléna.) Dobre. Takže môžem konštatovať, že táto otázka bola takisto zodpovedaná? (Súhlasná reakcia pléna.) To bola zhoda. Dobre, ďakujem pekne. A konštatujem, teda že týmto pádom sme vyčerpali všetky položené otázky v rámci hodiny otázok... (Reakcie z pléna.) Áno, ďakujem pekne za upozornenie, lebo nemal som to tu. Čiže opäť, deviata otázka je pani poslankyňa Jana Majorová Garstková, ktorá sa nenachádza v rokovacej sále, takže jej otázka prepadáva. A ideme k desiatej otázke, pána poslanca Miroslava Suju ministrovi školstva, vedy, výskumu a športu Slovenskej republiky Branislavovi Gröhlingovi: „Budú sa vytvárať triedy pre Ukrajincov na základných školách samostatne tak, že budú zvlášť v triede alebo budú vo viacerých triedach? Prípadne bude to záležať na riaditeľovi školy?“ Pán minister, nech sa páči, môžete odpovedať pánovi poslancovi Sujovi.
Kotleba, Marian, poslanec NR SR (2021-05-10):
Ďakujem pekne. Vážený pán podpredseda, vážená pani ministerka, vážené kolegyne, vážení kolegovia, z môjho pohľadu sú v podstate alebo existujú tri základné dôvody, pre ktoré by pani ministerka spravodlivosti mala zvážiť svoje zotrvanie vo funkcii, resp. by mohla byť dnes z tejto funkcie odvolaná. Po prvé je to veľmi nešťastný pokus o reformu súdnej mapy, ktorý odmietli skutočne takmer všetci sudcovia. Obrovská, drvivá časť sudcov to vníma ako veľmi slabo zamaskovaný pokus o podriadenie riadiacich pozícií v súdnictve pod priamu, pod priame velenie, keď to tak poviem, priamo ministerky tým spôsobom, že reformou, organizačnou zmenou... (Rečník sa odmlčal kvôli ruchu v sále. Zaznenie gongu.) ... v rámci... (Prerušenie vystúpenia predsedajúcim.)
Kollár, Boris, predseda NR SR (2023-06-20):
Prosím, utíšte sa. Ešte raz, pani...
Figeľ, Ján, podpredseda NR SR (2013-10-17):
Ďakujem pekne. Nech sa páči, otváram všeobecnú rozpravu, do ktorej som dostal jednu písomnú prihlášku od Andreja Hrnčiara, ktorému týmto zároveň dávam slovo. Nech sa páči.
Tabák, Romana, poslankyňa NR SR (2020-04-29):
Za významné považujem aj záväzky vlády Slovenskej republiky vo vzťahu k menšinám, sú plne v súlade s medzinárodnými záväzkami Slovenskej republiky. Ak chcete byť, Slovensko, zodpovedným a predvídateľným partnerom vo svete, je zrejmé, že musí konať v zmysle predloženého programového vyhlásenia vlády. Vážené poslankyne a vážení poslanci z opozičných strán, chcem sa vám poďakovať hlavne za vašu konštruktívnu kritiku a tým pádom pre nás platí Forbesova veta, kde sa píše, ak nemáte žiadnych kritikov, asi nebudete mať úspech. Takže nenechajme sa teda odradiť kritikou, pretože tá nás posúva ďalej. Svoje vystúpenie v rozprave by som chcela zakončiť slovami podpory aj pre svojich kolegov v koalícii. Budúcnosť tohto štátu máme vo svojich rukách. Ešte raz, budúcnosť tohto štátu máme vo svojich rukách. Ďakujem. (Potlesk.)
Laurenčík, Milan, podpredseda NR SR (2022-02-22):
Na faktické poznámky bude reagovať pán poslanec Dušan Jarjabek, nech sa páči.
Nemec, Richard, poslanec NR SR (2023-02-03):
Ďakujem, pán predsedajúci. Ďakujem všetkým, ktorí mi dali faktické poznámky. Ja len tak v krátkosti. Možno začnem odzadu. Ja som, samozrejme, s tým trošku s vami súhlasím, aby mali decká športovať viacej, nemali sme ich tam zatvárať. To je pravda. Ja som myslel skôr na to, na tých fanúšikov a keby sa vám pandémia šírila tak, ako sa šírila, tak neviem, či by ste nechali otvorené štadióny, aby tam mohli chodiť ľudia. Ale dobre. Však to je váš názor. Ja tu, ja tu, ja tu nechcem, nechcem akože, ja som do toho chcel vniesť taký, taký, ja som neriešil, pán Oravec, predavačky, či majú pracovať a potom zase musia sa presunúť. Samozrejme, samozrejme, dobre. Tak je tu debata o zatváraní obchodov a potravín. Tak okej, ale však, samozrejme, tým pádom, tým pádom, že podporíme v tomto šport, tak zase môžu sa presunúť tí mládežníci a môžu, máme tisíce dobrovoľníkov, tisíce ľudí, ktorí v tom športe pracujú cez ten víkend a, samozrejme, chcú tam pracovať. Na margo toho dávame aj zrážkovú daň pre športových odborníkov, takže vychádzame im v ústrety. A však vy ste, vy ste povedali, že chcete byť konštruktívny, tak konštruktívne ja sa k tomu správam a, samozrejme, chcem predkladať aj zákony k tomu, aby sme konštruktívne sa posúvali dopredu, tak ako bolo vaše kilečko jedna, kilečko dva. A viem tú genézu toho celého. Takže ja tým, že sa tu vyobracali zamestnania, nepracovať, pracovať, podnikatelia, predavači. Ja som to nechcel práveže riešiť. Ja som chcel riešiť tú otázku toho, že, že trošku sa zamyslieť iným pohľadom na tieto nedele. A to bol môj zámer. Môj zámer nebolo riešiť momentálne, že koľko predavačiek by sa presunulo na štad... (Prerušenie vystúpenia časomerom.)
P. Hrušovský, predseda NR SR: (2004-01-22):
(Hlasovanie.) 139 prítomných, 73 za návrh, 2 proti, 63 sa zdržalo, 1 nehlasoval. Bod 1 zo spoločnej správy sme schválili. Nech sa páči, pán spoločný spravodajca. S. Husár, poslanec: Prosím, pán predseda, aby ste dali hlasovať teraz o bode 6 s návrhom gestorského výboru schváliť ho.
Figeľ, Ján, podpredseda NR SR (2015-05-22):
Ďakujem pekne. Otváram všeobecnú rozpravu. Písomne som nedostal žiadnu prihlášku, takže otváram týmto účasť, do ktorej sa hlási pani Janka Šípošová ako jediná. Nech sa páči, máte slovo.
B. Bugár, podpredseda NR SR: (2003-01-14):
(Hlasovanie.) Prítomných je 127 poslancov, za návrh 104, zdržalo sa 21, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
S. Janiš, poslanec: (2003-04-24):
Z. Martináková, podpredsedníčka NR SR: Hlasujeme o prednesenom návrhu. (Hlasovanie.) Prítomných je 95 poslancov, za 7, proti 71, zdržalo sa 16, nehlasoval 1. Tento návrh sme neprijali.
Blaha, Ľuboš, podpredseda NR SR (2024-01-12):
Pani poslankyňa Zuzana Števulová.
Bugár, Béla, podpredseda NR SR (2018-09-11):
Ďakujem pekne. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, predsedovi tohto výboru pánovi poslancovi Antalovi.
Jurinová, Erika, podpredsedníčka NR SR (2014-05-28):
Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 35. schôdze Národnej rady Slovenskej republiky druhým čítaním o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 884, spoločná správa výborov má tlač 884a. Nech sa páči, pani ministerka, a odôvodnite návrh zákona. (Rokovanie o vládnom návrhu zákona, ktorým sa a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 884.)
Bugár, Béla, podpredseda NR SR (2017-09-12):
Nech sa páči, prezentujme sa hlasujme o pridelení návrhu výborom, určení gestorského výboru a takisto aj lehoty potrebné výborom na prerokovanie tohto návrhu. (Hlasovanie.) Prítomných 142 poslancov, za 127, 15 sa zdržali hlasovania. Návrh bol schválený. Teraz prosím znovu pána poslanca Antala, aby uviedol hlasovanie o bode 39, a to v druhom čítaní o vládnom návrhu zákona, ktorým sa mení a dopĺňa zákon č. 205/2004 Z. z. o zhromažďovaní, uchovávaní a šírení informácií o životnom prostredí (tlač 572). (Hlasovanie o vládnom návrhu zákona, ktorým sa mení a dopĺňa zákon č. 205/2004 Z. z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení neskorších predpisov , tlač 572.)
Jurinová, Erika, podpredsedníčka NR SR (2014-11-09):
S reakciou pán minister. Prosím vás, zapnite mikrofón.
P. Hrušovský, predseda NR SR: (2005-09-27):
návrh na vyslovenie súhlasu Národnej rady Slovenskej republiky s uzavretím Dohovoru o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o zamedzení dvojitého zdanenia v súvislosti s úpravou zisku združených podnikov zo dňa 23. júla 1990 v znení zmien a doplnení Dohovoru z 21. decembra 1995 a protokolu z 25. mája 1999 (tlač 1247). Nech sa páči, pán podpredseda.
Hrnčiar, Andrej, podpredseda NR SR (2018-11-28):
Pani poslankyňa Grausová. Ale rozpustenie nariaďuje primátor alebo starosta, to musím potvrdiť. Nech sa páči, pani poslankyňa Grausová.
P. Paška, predseda NR SR: (2006-12-12):
(Hlasovanie.) 144 prítomných, 64 za, 67 proti, 13 sa zdržalo. Tieto prvé dva body pani poslankyne Tkáčovej sme neschválili. Ďalej.
Jurinová, Erika, podpredsedníčka NR SR (2015-03-19):
Reakcia pána poslanca Fecka. Nech sa páči.
P. Hrušovský, predseda NR SR: (2003-04-09):
(Hlasovanie.) Prítomných je 139 poslancov, za návrh 138, nehlasoval 1. Piatu pripomienku pána prezidenta sme schválili.
Hrušovský, Pavol, podpredseda NR SR (2010-12-08):
Hlasujeme, páni poslanci. (Hlasovanie.) 146 prítomných, za návrh 66 poslancov, 72 proti, 8 sa zdržalo. Neschválili sme ani tretí návrh pána poslanca Vážneho. Prosím o ďalší návrh.
Budaj, Ján, minister životného prostredia SR (2021-03-30):
Dámy a páni, dnes je veľmi netypický deň pre člena vlády, preto nie som celkom počas celej rozpravy prítomný, ako viete, premiér dával demisiu, vláda mala rokovanie, pri ktorej sama abdikovala, medzitým sa udialo niekoľko ďalších aktov, ktoré s procesom rekonštrukcie vlády súvisia. Všetci, teda hovorím teraz za koalíciu, musíme naozaj vyjadriť z dnešného dňa uspokojenie, pretože nervozita a niekedy aj frustrácia, alebo agresivita sa môžu z našej komunikácie definitívne vytrácať, a premiér Slovenskej republiky urobil veľké gesto, ktoré ukončil prejavom priamo v prezidentskom paláci, ktorý, možno si pozriete, keď, keď vám vyjde čas. Tu ale prebieha rovnako zaujímavý, dôležitý a svojím spôsobom historický proces diskusie o tom, či Slovensko, ktoré je tradične podkýňajúco-dobiehajúce, bude v tomto okamihu chápať tie doby, ktorý vanie Európou a ktorým žije svet. Je to, sú to zmeny v oblasti životného prostredia, je to klimatická kríza, ktorá spôsobuje migráciu, ktorá tlačí mnohé krajiny do zúfalej ekonomickej a sociálnej situácie a ktorá sa aj u nás prejavuje vysychaním lesov a výrazným, výraznými zmenami biotypu. Ale neprišiel som sem odôvodňovať, to tu bolo veľmi veľakrát odôvodnené, neprišiel som sem ani obhajovať. Požiadal som o krátke slovo, len aby som podčiarkol, že aj... (Ruch v sále.) Pán predsedajúci, prosím vás... (Prerušenie vystúpenia predsedajúcim.)